Wäscht noch, domols, die schlecht Zeit?  Vum Wind hän im Zimmer die Vorhäng gewackelt,  im Speicher unnerm Dach sin die Äämer gstanne,  de Klo war iwwer de Houf,  in de Kich hoscht gebade  im Zuwwer!  Obwohl  du warscht glicklich, dassd unner warscht.    Wäscht noch, domols, die schlecht Zeit?  Ää Stubb war gheizt als im Winter,  D ganz Familie war zammeghockt,  gewesche hoscht dich mit kaltem Wasser,  in de Schlofstub warn Blume am Fenschter aus Eis.  Obwohl  gut gschlofe hoscht immer un krank warscht ganz selte.